**ՀԻՄՆԱՎՈՐՈՒՄ**

Հողամասի նպատակային նշանակությունը փոփոխելու մասին որոշման նախագծի

Նաիրի համայնքի ղեկավարին է դիմել Գևորգ Միքայէլի Ճզտանյանը, Նաիրի համայնքի Քասախ գյուղում գտնվող, սեփականության իրավունքով իրեն պատկանող 07-065-0295-0107 կադաստրային ծածկագրի 0,22 հա գյուղատնտեսական նշանակության հողամասի վրա մեքենատրակտորային պարկ և պարիսպ կառուցելու խնդրանքով: Պահպանելով Հողային օրենսգրքի 7-րդ հոդվածի 15-րդ մասի պահանջը՝ ներկայացված որոշման նախագծով առաջարկվում է գյուղատնտեսական նշանակության հողամասի նպատակային նշանակությունը փոխադրել արդյունաբերության, ընդերքօգտագործման և այլ արտադրական նշանակության օբյեկտների հողերի, գործառնական նշանակությունը` գյուղատնտեսական արտադրական օբյեկտների և ներառել այն ամենամյա հողային հաշվեկշռում:

**ՏԵՂԵԿԱՆՔ**

Հողամասի նպատակային նշանակությունը փոփոխելու մասին որոշման նախագծի ընդունման կապակցությամբ Նաիրի համայնքի բյուջեում ծախսերի էական ավելացման կամ նվազեցման մասին

 Գևորգ Միքայէլի Ճզտանյանին պատկանող հողամասի նպատակային նշանակությունը փոփոխելու մասին որոշման ընդունումը համայնքի 2024 թվականի բյուջեում ծախսերի և եկամուտների էական ավելացում կամ նվազեցում չի ենթադրում: